इंदौर में बोले केंद्रीय मंत्री पीयूष गोयल, भाजपा राष्ट्रहित और कांग्रेस परिवारवाद के लिए काम कर रही
हाइलाइट्स :
केंद्रीय मंत्री पीयूष गोयल ने इंदौर में की पत्रकार वार्ता।
पीयूष गोयल ने कहा, जन भागीदारी से 6 बार इंदौर देश में प्रथम स्थान पर।
इंदौर को बताया आस्था का स्तंभ है।
इंदौर। मध्यप्रदेश के विधानसभा चुनाव में दो पार्टियां मैदान में हैं। भाजपा और दूसरी कांग्रेस, भाजपा राष्ट्र्र हित और कांग्रेस परिवाद के लिए काम कर रही है। दिग्विजय सिंह और कमलनाथ अपने बेटों को सेट करने में लगे हुए हैं। कांग्रेस आपस में कुर्ताफाड़ राजनीति कर रही है, जिसे जनता देख रही है। यह बात केंद्रीय मंत्री पीयूष गोयल ने इंदौर में कही है।
केंद्रीय मंत्री पीयूष गोयल ने कहा, इस चुनाव में भारतीय जनता पार्टी फिर से जनता के आशीर्वाद से सरकार बना रही है। पीयूष गोयल ने कहा, इंदौर की जनता ने सामूहिक प्रयास से स्वच्छता में 6 बार इंदौर ने देश में प्रथम स्थान प्राप्त किया है। और यह इंदौर की जनता की जनभागीदारी से ही संभव हुआ है, एक साफ सुथरा शहर ही उद्योग कार्यक्षेत्र हेतु केंद्र बनता है और उद्योग को बढ़ावा देता है।
18 सालों में जनता के सहयोग से बीमारु राज्य, विकसित राज्य बना :
केंद्रीय मंत्री पीयूष गोयल ने कहा, प्रदेश में डबल इंजन की सरकार गरीबों के कल्याण के लिए नीतियां और योजनाओं का संचालन कर रही है। बीते 18 सालों में जनता के सहयोग से बीमारु राज्य कहा जाने वाले मध्यप्रदेश आज भाजपा सरकार में विकसित राज्य बना है। उन्होंने कहा कि महिला सशक्तीकरण, बेटियो व बहनों को शिक्षा, कौशल विकास एवं 33 प्रतिशत महिला आरक्षण के माध्यम से प्रधानमंत्री मोदी ने जो ऐतिहासिक नीव रखी है, उससे आर्थिक क्षेत्र में महिलाओ का नेतृत्व का प्रभाव देश की जीडीपी पर भी उज्ज्वल रूप से दिखेगा।
इंदौर उद्योग ही नही आस्था का भी स्तंभ :
पीयूष गोयल ने कहा कि, इंदौर शहर की एक विशेष पहचान है इंदौर उद्योग ही नही आस्था का भी स्तंभ है। मध्य प्रदेश में महाकाल लोक का निर्माण सिर्फ मंदिर का निर्माण ही नहीं, आस्था की मजबूती के साथ पूरे क्षेत्र में पर्यटन को बढ़ावा दिया है। उन्हांने कहा कि वंदे भारत से रेल कनेक्टिविटी में बहुत सुधार हुआ हैं, मध्यप्रदेश की जनता के विकास हेतु संपूर्ण मध्यप्रदेश में कई कल्याणकारी काम किए गए हैं। उन्होंने कहा कि हम अपने कामों का लेखाजोखा लेकर पुनः जनता का आशीर्वाद लेने के लिए उतरे हैं और हमें पूर्ण विश्वास है कि जनता भाजपा की फिर से सरकार बनाएगी।
मध्यप्रदेश की जीडीपी में 18 गुना बढ़ोत्तरी:
केंद्रीय मंत्री गोयल ने कहा, मुख्य्मंत्री शिवराज सिंह चौहान के नेतृत्व में मध्यप्रदेश में अन्य प्रदेश की तुलना में 18 गुना जीडीपी की बढ़ोतरी हुई है। मध्यप्रदेश में उद्योग हेतु अमन, शान्ति एवं चैन का वातावरण देखने को मिलता हैं। इंदौर में खिलोने, वस्त्र, फर्नीचर, आईटी सेक्टर और टीसीएस जैसी बड़ी-बडी कंपनिया युवाओं को रोजगार का अवसर प्रदान कर रही हैं।